Okawix:Okawix-doc.item9/ms

Butang Cari kata dalam laman ini : membolehkan pengguna untuk mencari kejadian sesuatu rentetan aksara tertentu dalam laman yang sedang dipaparkan dalam bingkai utama. Apabila anda mengklik butang itu, timbulnya kotak dialog Cari. Dalam ruangan teks, isikan sebarang rentetan aksara yang ingin anda cari dalam laman itu.

Tandai kotak semak Match case jika anda inginkan carian yang sensitif besar kecil huruf (misalnya, jika pilihan ini dipilih, dan anda mencari perkataan "negeri", maka kejadian perkataan "Negeri" akan diabaikan kerana tidak sepadan besar kecil huruf yang anda taipkan, yang mana "Negeri" bermula dengan huruf besar, sedangkan "negeri" hanya terdiri daripada huruf kecil).

Tandai kotak semak Wrap jika anda mahu carian bersambung ke atas laman selepas sampai di bawah laman.

Anda juga menetapkan arah tuju pencarian: dari atas ke bawah jika Down dipilih, atau dari bawah ke atas Up dipilih.

Kemudian, klik Find Next untuk memulakan pencarian. Jika ada, kejadian pertama rentetan aksara disorotkan dengan warna biru. Klik sekali lagi untuk mencari kejadian kedua, jika ada, dan sekali lagi untuk mencari yang ketiga, dan selebihnya. Jika tiada atau tiada lagi kejadian yang dijumpai dalam laman itu, anda akan melihat pesanan "The text you entered was not found" (melainkan kotak semak Wrap bertanda).

Klik Cancel untuk menutup kotak dialog Cari yang kecil itu.